CELEX: 32004R2113
Language: sl
Date: 2004-12-10 00:00:00
Title: Uredba Komisije (ES) št. 2113/2004 z dne 10. decembra 2004 o spremembi Uredbe (ES) št. 1943/2003 o podrobnih pravilih za uporabo Uredbe Sveta (ES) št. 2200/96 glede pomoči skupinam proizvajalcev, ki jim je bilo izdano začasno priznanje

11.12.2004   
            
            
               SL
            
            
               Uradni list Evropske unije
            
            
               L 366/10
            
         
      UREDBA KOMISIJE (ES) št. 2113/2004
   z dne 10. decembra 2004
   o spremembi Uredbe (ES) št. 1943/2003 o podrobnih pravilih za uporabo Uredbe Sveta (ES) št. 2200/96 glede pomoči skupinam proizvajalcev, ki jim je bilo izdano začasno priznanje
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1) in zlasti člena 48 Uredbe,
   ob upoštevanju naslednjega:
   
               (1)
            
            
               Člen 4 Uredbe Komisije (ES) št. 1943/2003 (2) določa, da se pomoč, predvidena v členu 14(2)(b) Uredbe (ES) št. 2200/96, za naložbe, vezane na izvajanje ukrepov iz načrtov za priznanje, dodeli le v obliki posebnih posojil. Glede na izkušnje iz zadnjih let in zlasti težave, s katerimi so se države članice soočale pri izvajanju tovrstne pomoči ob istočasnem zagotavljanju prejemnikom višine pomoči Skupnosti za upravičene stroške naložb, predvidene v členu 8 navedene uredbe, je treba omogočiti izplačilo neposredne kapitalske pomoči.
            
         
               (2)
            
            
               Uredbo (ES) št. 1943/2003 je zato treba ustrezno spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –
            
         SPREJELA NASLEDNJO UREDBO:
   Člen 1
   Uredba (ES) št. 1943/2003 se spremeni:
   
               1.
            
            
               Člen 4 se spremeni:
               
                           (a)
                        
                        
                           naslov se nadomesti z naslednjim naslovom:
                           „Člen 4
                           Pomoči za naložbe, ki so potrebne za priznanje“;
                        
                     
                           (b)
                        
                        
                           v odstavku 1 se prvi pododstavek nadomesti z naslednjim besedilom:
                           „Za pokritje dela stroškov naložb, vezanih na izvajanje ukrepov iz načrtov za priznanje, kakor je opisano v členu 16 Uredbe (ES) št. 1432/2003, se pomoč, predvidena v členu 14(2)(b) Uredbe (ES) št. 2200/96, dodeli:
                           
                                       (a)
                                    
                                    
                                       neposredno, v obliki kapitalskih sredstev; ali
                                    
                                 
                                       (b)
                                    
                                    
                                       posredno, prek kreditnih ustanov v obliki posebnih posojil.“
                                    
                                 
                     
         
               2.
            
            
               V členu 8(2) se prvi pododstavek nadomesti z naslednjim besedilom:
               „Prispevek Skupnosti k pomoči iz člena 4, izražen v nepovratnih kapitalskih sredstvih ali v ekvivalentu nepovratnih kapitalskih sredstev, znaša največ naslednji odstotek upravičenih stroškov naložb iz člena 4:
               
                           —
                        
                        
                           50 % za regije v okviru cilja 1 in cilja 2 v skladu s členom 1 Uredbe (ES) št. 1260/1999,
                        
                     
                           —
                        
                        
                           30 % za druge regije.“
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. decembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo Komisije (ES) št. 47/2003 (UL L 7, 11.1.2003, str. 64).
   
      (2)  UL L 286, 4.11.2003, str. 5.